Ақтөбеде танысын бопсалаған күдікті ақша алып жатқан жерінен ұсталды
DATE: 19:19, 12 Қараша 2024 | GMT +5
TITLE: Ақтөбеде танысын бопсалаған күдікті ақша алып жатқан жерінен ұсталды
URL: https://kaz.inform.kz/news/aktobede-tanisin-bopsalagan-kudkt-aksha-alip-zhatkan-zhernen-ustaldi-150138/
META: DATE: 19:19, 12 Қараша 2024 | GMT +5
TOTAL WORDS: 125
AUTHOR(S):
TEXT: Ақтөбе облысы ПД Ұйымдасқан қылмысқа қарсы күрес басқармасының қызметкерлері бопсалап, ақша талап еткен күдіктіні ұстады. Ол танысының арнамысы мен қадір-қасиетіне нұқсан келтіретән видео таратып жіберетінін айтып, қорқытқан. — Жедел іс-шараларды өткізу барысында Хромтау қаласының тұрғынын ұстады. ​Күдікті арнамыс пен қадір-қасиетіне нұқсан келтіретін мәліметтерді тарататынын айтып қорқытып, жергілікті тұрғыннан 5 млн теңге бопсалаған. Ол жәбірленушіден 3 млн теңге алып жатқан кезде қолға түсті. Ұсталған азаматтан полицейлер қолма-қол ақша мен ұялы телефонды тәркіледі. ​ Бопсалау фактісі бойынша сотқа дейінгі тергептексеру жүргізіліп жатыр, — деп хабарлады Ақтөбе облыстық ПД баспасөз қызметі. Видеоға нақты не түсірілгені белгісіз. Бір анығы, бопсалаған күдікті мен жәбірленуші бір-бірін таниды. Екеуі де ер адам. Айта кетейік, Ақтөбе қаласында жедел жәрдем қызметінің жүргізушісі әріптесінің пәтеріне барып, от қойып кеткен. Себебін еңбек демалысына шыға алмағанымен түсіндірді
